OpenLLM-France/wikimedia huggingface dataset:
# Kirti Sena

Kirti Sena fou rei d'Anuradhapura (Sri Lanka) l'any 524. Va succeir al seu pare Kumara Dathusena quan aquest va morir en un accident.
Com el seu pare va enviar una ambaixada a la Xina amb regals per l'emperador. Fou un home religiós i mancat de qualitats guerreres.
Fou assassinat i el va succeir el seu oncle matern Siva II.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Casas de Guijarro

Casas de Guijarro és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 186 | 158 | 139 | 131 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Casas de Fernando Alonso

Casas de Fernando Alonso és un municipi de la província de Conca, a la comunitat autònoma de Castella-la Manxa. Es troba entre les localitats de San Clemente i Minaya, aquesta darrera a la província d'Albacete.
En el cens de 2020 tenia 1.140 habitants. La principal activitat econòmica és l'agricultura, amb cultius de vinya i producció de vi a la Cooperativa de la Purísima Concepción i altres cellers. Les festes patronals se celebren al final d'agost en honor del Cristo de la fe.

## Referències

* ↑ «Casas de Fernando Alonso, un lugar para visitar sin pisar el acelerador, y Molinos de Papel, en el cupón de la ONCE» (en castellà). [Consulta: 22 agost 2021].
* ↑ «Municipios - dipucuenca.es» (en castellà). Diputació de Conca. [Consulta: 22 agost 2021].
* ↑ «Cuenca: Población por municipios y sexo (Casas de Fernando Alonso).» (en castellà). INE, 01-01-2021. [Consulta: 22 agost 2021].
* ↑ «Coop. del Campo Purísima Concepción» (en castellà). [Consulta: 22 agost 2021].
# Carta d'Arístees

Carta d'Arístees és un epístola escrita per Arístees o Aristeu, que es presenta com a funcionari de Ptolemeu II Filadelf (284 aC-246 aC), distingit per les seves habilitats militars, i que es dirigeix al seu germà Filòcrates.
En la carta explica com el rei egipci el va enviar a buscar el llibre de la llei jueva a Jerusalem per poder-lo incloure a la seva biblioteca, i el va acompanyar el cap de la guàrdia personal del rei, Andrees; van portar regals al temple i van obtenir un exemplar de la llei o Pentateuc de l'alt sacerdot Eleasar, que seria traduït al grec per un cos de setanta savis, sis per cada tribu; els setanta es van allotjar a Paros a Alexandria i en 22 dies van fer la traducció.
La carta afegeix entusiastes elogis per la llei jueva i la seva saviesa, i pretén demostrar la superioritat d'aquesta llei sobre l'hel·lenisme.
Fou redactada probablement a la segona meitat del segle ii aC (més de 100 anys després de la data que esmenta la carta) o fins i tot hi ha autors que creuen que fou redactada en el segle I aC o segle I dC

## Enllaços externs

* La carta d'Arístees a Filòcrates. Traducció al castellà de Jaume Pòrtulas.
# La Opinión de Murcia

La Opinión de Múrcia és un periòdic diari d'àmbit regional que es distribueix en castellà a la regió de Múrcia (Espanya) des de l'any 1988. Pertany al grup Editorial Prensa Ibérica. La difusió mitjana del periòdic el 2010 fou de 8.144 exemplars. La seu de la seva redacció està situada a la plaça Castilla.
La primera edició va aparèixer al maig de 1988 sota la direcció de Ramón Ferrando Correl amb la finalitat de ser alternativa al Diario La Verdad, ja que des del tancament en 1983 del diari Línea era l'únic de caràcter regional que existia. Entre 1992 i 2013 va estar dirigit per Paloma Reverte de Luis. Entre 2013 i 2016 José Ángel Cerón García fou el director i des de 2016 José Alberto Pardo Lidón dirigeix el diari. A més des de 2016 el periodista alacantí Juan Ramón Gil Berenguer és el director general de continguts.

## Referències

* ↑ «Difusión media del periódico La Opinión de Murcia(OJD 2010)». ojd.es. Arxivat de l'original el 2012-07-16. [Consulta: 31 agost 2010].
* ↑ «Archivos y documentación local en la región de Murcia». Documentación de las Ciencias de la Información [Madrid], 13, 1990, pàg. 113-131. Arxivat de l'original el 2016-05-02. ISSN: 0210-4210 [Consulta: 21 juliol 2011].
* ↑ Varios autores. 20 años de fotoperiodismo en el diario La Opinión. Murcia: Ediciones Tres Fronteras y Archivo General de la Región de Murcia - Cehiform, 2008, p. 19.
* ↑ «José Alberto Lidón, nuevo director de La Opinión de Murcia». La Verdad, 21-11-2016.
* ↑ «El diari Información estrena direcció». Comunicació21, 15-04-2016.

## Enllaços externs

* La Opinión de Múrcia
* Editorial Prensa Ibérica
* OJD
# La Orquesta Mondragón

La Orquesta Mondragón és un grup musical de l'Estat espanyol creat l'any 1976 al voltant de la personalitat del presentador i cantant Javier Gurruchaga. És considerada una de les formacions musicals pioneres en la fusió de la música i el teatre a l'Estat. La banda se sustentava en els inicis sobre dos grans pilars escènics: el cantant, Javier, divertit i excèntric, i Popotxo Ayestaran, còmic que, valent-se únicament de la mímica, convertia cada cançó en un petit gag humoristíc.
La banda va llançar el seu primer àlbum, titulat Muñeca hinchable, l'any 1979, després d'una gira de concerts que els va portar per tot el País Basc, incloent-hi el Col·legi dels Àngels, centre escolar en el qual Javier havia estudiat durant la seva infantesa. Un any abans, el 1978, havien arribat a Madrid i havien establert comunicació amb el productor Julián Ruiz, que va ser qui els va aconseguir un enregistrament per a la discogràfica EMI. Així, el 1979 apareixia en el mercat el seu primer disc, que va comptar amb la col·laboració d'Eduardo Haro Ibars (autor del llibre Gai rock) com a lletrista. Va rebre crítiques excel·lents, tant de públic com de premsa especialitzada. D'aquest primer àlbum es poden extreure èxits com «Ponte la peluca» o «Muñeca hinchable».

## Discografia
### Àlbums

* Muñeca hinchable (EMI, 1979)
* Bon voyage (EMI, 1980)
* Bésame, tonta (banda sonora; EMI, 1982)
* Cumpleaños feliz (EMI 1983)
* ¡Es la guerra! (EMI 1984)
* Rock & Roll Circus (doble LP, EMI, 1985)
* Ellos las prefieren gordas (1987)
* Una sonrisa, por favor (1989)
* El huevo de Colón (1992)
* Memorias de una vaca (1995)
* Tómatelo con calma (2000)
* El maquinista de la general (2010)

### Recopilacions

* Viaje con nosotros a través de 21 éxitos feroces (EMI, 2002)
* ¡Viva Mondragón! (EMI, 2006)
* El despertar del lobo (2008)

## Enllaços externs

* Pàgina web oficial
# Caxambu

Caxambu és una ciutat situada al sud de l'estat brasiler de Minas Gerais

## Referències

* ↑ «Caxambu - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Caxambu - História & Fotos» (en portuguès brasiler). Cidades. IBGE. [Consulta: 3 desembre 2023].
# Kirk O'Bee

Kirk O'Bee (Ada, Michigan, 9 d'abril del 1977) va ser un ciclista estatunidenc que fou professional del 2001 fins al 2009.
El 2001 va ser suspès per la USADA per un any per donar positiu en testosterona en un control antidòping. L'any 2009 va ser exclòs de l'equip Bissell en donar positiu en EPO. De resultes d'això i per ser reincident, l'any següent fou suspès de per vida i fou desqualificat de tots els resultats obtinguts entre el 3 d'octubre de 2005 i el 29 de juliol de 2009.

## Palmarès

* 1997
** Campió dels Estats Units en Persecució per equips
* 1999
** 1r a la Hasselt-Spa-Hasselt
** 1r a la Lys Lez Lannoy
* 2001
** Campió dels Estats Units en Critèrium
* 2002
** 1r a la Gran Premi de la vila de Rennes
** 1r al Gran Premi Pino Cerami
* 2005
** 1r al Tour de Delta i vencedor d'una etapa
** Vencedor de 2 etapes a la Cascade Cycling Classic

## Referències

* ↑ El norteamericano Kirk O’Bee es suspendido de por vida por un segundo positivo altaspulsaciones.com
* ↑ Document oficial sobre la sanció a Zabriskie United States Anti-Doping Agency

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Castell de Segura (Ribes de Freser)

El Castell de Segura és un castell del municipi de Ribes de Freser (Ripollès) declarat bé cultural d'interès nacional.

## Descripció

Està situat a sobre de Ribes de Freser, en un puig anomenat "el Castell" a 1142 metres d'altitud. Al cim d'aquest puig es pot veure algun fragment de mur o de torre caigut; també hi ha una gran cisterna, de 6 x 4 metres, que té a l'entrada una gran pedra tallada que forma un lleuger arc i a l'interior està coberta per una volta de canó.

## Història

La primera referència documental és del 1207, en el jurament de fidelitat que Hug de Nevà fa a Ramon de Ribes pels castells de Ribes i de Segura. Per la seva proximitat, la història d'aquest castell va paral·lela a la de Ribes i per això moltes vegades no se l'esmenta en la documentació.
Durant l'ofensiva pirinenca de l'infant Jaume de Mallorca el 1374, el castell de Segura adquirí un paper rellevant. Se li van fer diverses restauracions i es va guarnir de defensors.
En una memòria sobre les armes i reparacions necessàries als castells i fortaleses del comtat de Cerdanya de l'any 1390, aquest castell apareix com a bastant malmès i necessitat d'una reedificació. La darrera menció que es fa d'aquest castell data del 1493, quan Damià Descatllar recordà al rei Ferran el Catòlic que li havia empenyorat juntament amb la vall de Ribes.

## Referències

* 1 2 3 4 «Castell de Segura». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Centre Isaac Rabin

El Centre Yitshaq Rabbín o més formalment el Centre d'Estudis d'Israel Yitshaq Rabbín (en hebreu: מרכז יצחק רבין לחקר ישראל) és una biblioteca, un museu i un centre de recerca situat a la ciutat de Tel-Aviv, a Eretz Israel. el centre fou construït en memòria del Primer ministre israelià Isaac Rabin Premi Nobel de la Pau, qui fou assassinat el 1995. El Centre Yitshaq Rabbín, va ser dissenyat pel reconegut arquitecte israelià Moixè Safdie, i es troba sobre un turó, té una vista panoràmica del Parc Yarkon i de la ciutat de Tel-Aviv, està situat prop del Museu Eretz Israel, el Museu del Palmah, la Universitat de Tel-Aviv i de Bet ha-Tefutsot. La cerimònia d'inauguració va tenir lloc al novembre de 2005, en el desè aniversari de l'assassinat de Yitshaq Rabbín.

## Enllaços externs

* Centre Isaac Rabin Arxivat 2019-06-03 a Wayback Machine. (anglès)

## Referències

* ↑ http://www.rabincenter.org.il/english/museum/pages/default.aspx Arxivat 2009-11-28 a Wayback Machine.
* ↑ http://www.rabincenter.org.il/english/aboutthecenter/pages/thelocation.aspx%5BEnllaç+no+actiu%5D
# Chimalhuacán

Chimalhuacán (del nàhuatl, que vol dir Lloc d'escuts) és un municipi metropolità de l'estat de Mèxic, que forma part de l'àrea metropolitana de la ciutat de Mèxic. Chimalhuacán és el cap de municipi i principal centre de població d'aquesta municipalitat.
Aquest municipi es troba a la part nord-central de l'estat de Mèxic. Limita al nord amb els municipis de Nezahualcóyotl i Chalco, al sud amb Xico de Solidaridad, a l'oest amb Lerma i a l'est amb Ciutat de Mèxic. Dista de la capital de l'estat uns trenta-vuit quilòmetres

## Vegeu també

* Municipis de l'estat de Mèxic

## Notes i referències

* ↑ «Monografia municipal de Chimalhuacán (castellà)». Arxivat de l'original el 2015-12-23. [Consulta: 27 febrer 2016].

## Enllaços externs

* Portal de l'estat de Mèxic (castellà)
# La Cova

«La Cova» té aquests significats:
* La Cova (el Bruc), masia del Bruc (Anoia)
* La Cova (Hortoneda), partida rural d'Hortoneda de la Conca (Pallars Jussà)
* La Cova (Sant Llorenç d'Hortons), masia de Sant Llorenç d'Hortons (Alt Penedès)
* La Cova (Sant Pere de Vilamajor), muntanya de Sant Pere de Vilamajor (Vallès Oriental)
* La Cova del Codó, muntanya de Tremp (Pallars Jussà)
* La Cova del Drac, local musical de Barcelona
* La cova de les toixoneres, jaciment arqueològic de Moià (Moianès)
* La Cova de Sant Ignasi, conjunt arquitectònic de Manresa (Bages)
* La Cova del Mançano, abric rupestre de Xaló (País Valencià)
# Koganeyu

Koganeyu (小金湯) és un barri i àrea del districte de Minami, Sapporo, Hokkaido, al Japó. La zona és coneguda per les seues fonts d'aigua termal u onsen, de fet, el yu del nom del barri vol dir "aigua calenta", fent referència a l'aigua termal. Per altra banda, els dos altres ideogrames ("xicotet" i "or") no tenen un significat clar; segons algunes fonts el nom pot vindre del suposat aspecte daurat del sofre de les aigües termals o tal volta perquè a la zona es pogué trobar or. També es pot deure a la calcopirita trobada al llit del riu.

## Geografia

Geogràficament, Koganeyu es troba al sud del terme municipal de Sapporo, a Minami-ku. El nucli de Koganeyu es troba en mig d'una zona boscosa i aïllada separada de l'àrea urbana de Sapporo, on el riu Hyakumatsuzawa desaigua en el riu Toyohira.

### Punts d'interés

* Establiments termals (onsen) de Koganeyu.
* Centre de cultura ainu de Sapporo.
* Santuari xintoista de Koganeyu Tenman Gû.
* Presa de Toyama.
* Koganeyu Sakura no Mori.

## Història

Fins a la integració al districte de Minami, Koganeyu formava part primer de Hiragishi i posteriorment a l'antic municipi de Toyohira.
El 1884 es va obrir a la zona una granja de l'escola agrícola de Sapporo amb població i treballadors procedents de les zones de muntanya de Kyushu. Koganeyu fou arribat a ser qualificat com a "reclam de Kumamoto", ja que la persona encarregada de la granja era de la prefectura de Kumamoto.
Vora el 1887 a Koganeyu s'obri la primera instal·lació d'aigües termals i la zona passa a començar a ser coneguda per aquesta activitat.
El 1944 passà a formar part del barri de Toyotaki, però al 1963, després de la dissolució del municipi de Toyohira, Koganeyu torna a ser un topònim diferenciat.

### Cronologia

* 1884: Creació d'una granja a la zona per part de l'escola agrícola de Sapporo.
* 1887: Comencen les activitats de cases d'aigües termals.
* 1936: S'obri l'estació de Koganeyu de la línia de ferrocarril de Jōzankei.
* 1961: Koganeyu passa a formar part del terme municipal de Sapporo.
* 1972: Koganeyu forma part del districte de Minami.

## Referències

* 1 2 3 『札幌地名考』p.114
* ↑ 『札幌地名考』pp.114 - 115
* 1 2 3 『札幌地名考』p.115
# Kutaïsskaia

Kutaïsskaia - Кутаисская (rus) és una stanitsa del krai de Krasnodar, a Rússia. Es troba a la vora del Xkeliuk, tributari de l'Aptxas, afluent del Kuban. És a 15 km a l'est de Goriatxi Kliutx i a 51 km al sud-est de Krasnodar.
Pertany al possiólok de Pervomaiski.
# La Sargantain

La Sargantain és una pintura a l'oli realitzada per Ramon Casas el 1907 a Barcelona i que pertany des d'aquell mateix any a la col·lecció del Cercle del Liceu de Barcelona.
Cap al 1905, Casas va conèixer una jove de 17 anys, de procedència modesta, amb la qual va establir l'única relació sentimental estable que se li coneix i amb la qual acabaria casant-se el 28 de setembre de 1922. L'atracció que en els inicis de la relació va haver de sentir el pintor per aquesta jove, anomenada Júlia Peraire i Ricarte, queda superbament reflectida en l'obra que comentem, sens dubte la pintura més sensual de tota la seva trajectòria artística.
Amb el canvi de segle i especialment després de l'èxit rotund que va collir Casas amb la seva exposició individual realitzada a la Sala Parés el 1900, la seva producció es va centrar preferentment en el retrat, gènere amb què havia debutat en el llavors ja llunyà Salon des Champs-Élysées de París de 1883 i que conrearia la resta de la seva vida. Els retrats d'aquest llarg període continuen evidenciant l'especial dotació d'aquest artista, tant per a representar els trets fisonòmics del personatge en qüestió, que en la majoria dels casos eren dones de la burgesia catalana, com la seva facilitat per captar l'atmosfera. Alhora, en La Sargantain es manifesten de nou també els seus extraordinaris dots de colorista en el valent tractament del groc intens del vestit que insinuantment es recull a la falda de la noia.
Tanmateix, en aquell temps, el modernisme arribava a la fi i, en conseqüència, aquells artistes que, com Casas, l'havien liderat, passaven a la rereguarda de l'art català. La nova situació del pintor en el panorama artístic català es va acusar lògicament en la seva obra, que sovint pateix d'un cert convencionalisme.
El quadre va obtenir el premi que concedia el Cercle del Liceu en la V Exposició Internacional d'Art de Barcelona, del 1907, fet que comportava que la peça passés a formar part de l'entitat esmentada.

## Referències

* Doñate, Mercè; Mendoza, Cristina: Ramon Casas. El pintor del modernismo. MNAC. 2001. ISBN 84-8043-077-X.
# La Sarment

La Sarment és una masia de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Petita masia de planta rectangular amb coberta a dues vessants amb el carener paral·lel a la façana situada a migdia. Presenta un annex a la façana est, seguint la mateixa estructura del cos principal. Està adossada al pendent del terreny per la façana nord. L'edifici té molt poques obertures i totes son allindades amb els emmarcaments de pedra picada. No hi ha cap data.

## Història

Petita masia sense cap referència.

## Referències

* 1 2 «La Sarment». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Castellàs

«Castellàs» té aquests significats:
* Castellàs (antic municipi), antic municipi del Pallars Sobirà, actualment integrat al terme municipal de les Valls d'Aguilar, de la comarca del Pallars Sobirà
* Castellàs (el Pont de Suert), poble del terme municipal del Pont de Suert, a la comarca de l'Alta Ribagorça
* Castellàs (les Valls d'Aguilar), poble pallarès del terme municipal de les Valls d'Aguilar, a la comarca de l'Alt Urgell
* Castellàs (Alòs de Balaguer), muntanya del terme municipal d'Alòs de Balaguer, a la comarca de la Noguera
# Cerro Cinotepeque

El cerro Cinotepeque és un petit volcà d'El Salvador. El seu cim s'eleva fins als 665 msnm i és el més gran dels diversos petits volcans que s'estenen al nord d'Aguilares.

## Referències

* ↑ «Global Volcanism Program | Cerro Cinotepeque» (en anglès). [Consulta: 8 març 2024].
* ↑ Rapprich, Vladislav; Hradecký, Petr. The Cinotepeque Range of central El Salvador: Geology, magma origin, and volcanism (en anglès). 80. Bulletin of Geosciences, 2005, p. 277–286.
# LBB

LBB té els següents significats:
* La Barcelona dels Barris, partit polític d'àmbit municipalista de Barcelona
* Landesbank Berlin, banc amb seu a Berlín, a Alemanya
* Condició LBB (de l'acrònim dels seus creadors Ladyzhenskaya–Babuška–Brezzi), condició per a un problema de punt de sella en equacions diferencials parcials
* Lactobacillus bulgaricus, bacteri grampositiu del gènere lactobacillus
* Lbb també és l'abreviatura de la liebenbergita, mineral de la classe dels silicats
* Les Borges Blanques, municipi i capital de Les Garrigues en la provincia de Lleida
# Cicló Pam

El cicló tropical sever Pam (designació RSMC Nadi: 11F, designació JTWC: 17P) és un intens cicló tropical que va devastar especialment l'illa de Vanuatu. És considerat com el pitjor desastre natural en la història de Vanuatu. Com a mínim 24 persones han mort en aquesta nació arxipèlag, amb moltes altres pèrdues humanes encara no cofirmades.

## Historial meteorològic

A inicis del 6 de març de 2015 el servei meteorològic de Fiji informà de la formació d'una pertorbació tropical, anomenada 11F a 1200 km al nord-oest de Port Vila, Vanuatu. En els dies segúents el sistema ciclònic es va intensificar gradualment fins que el 9 de març es va convertir en un cicló tropical de la categoria 1 en l'escala australiana de ciclons tropicals i el van nomenar: Pam.

## Zones afectades

* Papua Nova Guinea
* Fiji
* Kiribati
* Illes Solomon
* Tuvalu
* Vanuatu
* Nova Caledònia
* Nova Zelanda

## Referències

* ↑ Joshua Robertson. «Cyclone Pam: Vanuatu awaits first wave of relief and news from worst-hit islands». The Guardian, 15-03-2015. [Consulta: 15 març 2015].
* ↑ «Vanuatu: Severe Tropical Cyclone Pam Situation Report No. 2 (as of 16 March 2015)». ReliefWeb, 16-03-2015. [Consulta: 16 març 2015].
* ↑ RSMC Nadi — Tropical Cyclone Centre. «Tropical Disturbance Summary March 6, 2015 06z». Fiji Meteorological Service, 06-03-2015. Arxivat de l'original el 6 de març de 2015. [Consulta: 13 març 2015].

## Enllaços externs

* Avís actual Arxivat 2015-04-23 a Wayback Machine. del cicló tropical sever Pam del RSMC Nadi
* Mapa de pronòstic del cicló tropical Pam del RSMC Nadi.
* Centre Conjunt d'Advertències de Tifons. Arxivat 2010-03-01 a Wayback Machine.
# Cestice

Cestice és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1317.
# Cestocampa

Cestocampa és un gènere de diplurs de la família Campodeidae.

## Taxonomia

El gènere Cestocampa inclou 4 espècies:
* Cestocampa balcanica Conde, 1955$^g$
* Cestocampa gasparoi Bareth, 1988$^g$
* Cestocampa iberica Sendra & Conde$^g$
* Cestocampa italica (Silvestri, 1912)$^g$
Fonts de les dades: i = ITIS, c = Catalogue of Life, g = GBIF, b = Bugguide.net

## Referències

* 1 2 «Cestocampa Report» (en anglès). Integrated Taxonomic Information System (ITIS).
* 1 2 «Browse Cestocampa» (en anglès). Catalogue of Life.
* 1 2 «Cestocampa» (en anglès). GBIF.

## Bibliografia

* Allen, Robert T «A synopsis of the Diplura of North America: Keys to higher taxa, systematics, distributions and descriptions of new taxa (Arthropoda: Insecta)» (en anglès). Transactions of the American Entomological Society, 128(4), 2002, pàg. 403–466.
* Brusca, Richard C; Moore, Wendy; Shuster, Stephen M. Invertebrates (en anglès). Sinauer Associates, Oxford University Press, 2016. ISBN 978-1605353753.
* Capinera, John L. Encyclopedia of Entomology (en anglès). Springer, 2008. ISBN 978-1402062421.
# Cifuentes

«Cifuentes» té aquests significats:
* Cifuentes (Guadalajara), municipi de la província de Guadalajara a la comunitat autònoma de Castella-La Manxa
* barri de Cifuentes, barri de Sabadell al nord-oest de la ciutat format arran de la immigració de mitjans del segle XX
* Cas Cifuentes, escàndol polític que afectà a Cristina Cifuentes presidenta de la Comunitat de Madrid
* Biografies:
** Alberto Cifuentes Martínez (Albacete, 1979), futbolista castellà que ocupa la posició de porter
** Cristina Cifuentes Cuencas (Madrid, 1964), política espanyola del Partit Popular, Presidenta de la Comunitat de Madrid (2015 -2018)
** Daniel Cifuentes Alfaro (Madrid, 1980)
** Esteve Cifuentes i Surroca
** Johnny Cifuentes
** Roberto Cifuentes Parada
# La possessió d'Agnes

La possessió d'Agnes (títol original en anglès, Agnes) és una pel·lícula de drama de terror estatunidenca del 2021 dirigida per Mickey Reece i protagonitzada per Hayley McFarland com a personatge principal. S'ha doblat i subtitulat al català.
El rodatge es va produir a Oklahoma i es va acabar el febrer de 2020.
La pel·lícula es va estrenar al Festival de Cinema de Tribeca el 12 de juny de 2021. El setembre de 2021, es va anunciar que Magnet Releasing n'havia adquirit els drets de distribució a l'Amèrica del Nord. El film es va estrenar als cinemes i a la carta el 10 de desembre de 2021.

## Referències

* ↑ «Agnes». Goita què fan, ara!. [Consulta: 5 juliol 2024].
* ↑ McDonnell, Brandy «Mickey Reece's movie 'Agnes' to premiere at Tribeca and more Oklahoma entertainment news». , May 3, 2021.
* ↑ McDonnell, Brandy «Oklahoma filmmaker Mickey Reece's new horror film 'Agnes,' featuring Molly C. Quinn, Sean Gunn and Rachel True, completes principal photography». , February 5, 2020.
* ↑ Baila, Morgan. «Agnes Isn't Your Typical Exorcism Nun Movie». Refinery29, June 15, 2021. [Consulta: September 10, 2021].
* ↑ Millican, Josh. «Trailer: New Religious Horror AGNES Drops in Advance of Tribeca Debut». Dread Central, June 1, 2021. [Consulta: September 10, 2021].
* ↑ Santer, Kristen. «First 'Agnes' Trailer and Photos Tease a Classic Exorcism Horror Film». Collider, June 1, 2021. [Consulta: September 10, 2021].
* ↑ Harring, Bruce. «Mickey Reece Horror Thriller 'Agnes' Worldwide Rights Go To Magnet Releasing». Deadline Hollywood, September 2, 2021. [Consulta: September 10, 2021].